section_heading: Djelovanje u Banovini Hrvatskoj
paragraph_text: Iako je Banovina Hrvatska konstantno tražila ovlasti nad žandarmerijom, dobila ih je tek 6. travnja 1941., na dan bombardiranja Beograda i raspada Jugoslavije, pa tako i nestanka Banovine. Kako Banovina nije imala žandarmeriju na svom teritoriju pod svojom kontrolom, Zaštita je sve više postajala značajna poluga vlasti. Odredi Jurišne zaštite pod zapovjednikom Krunoslavom Batušićem proglašeni su pričuvnom policijom Banovine Hrvatske.<ref>Tko je tko u NDH, str. 26. Vodstvo HSS-a je Zaštitarima dalo "slobodne ruke" za obračun s pristašama bivšeg jugoslavenskog režima,<ref> te je HSZ sprovodio teror i ubijao pristalice Jugoslovenskog režima, većinom Srbe ali i Hrvate.<ref> HSZ je također djelovala u suzbijanju i razbijanju radničkih štrajkova.<ref> Često su se sukobljavali s komunistički i ustaški nastrojenim prosvjednicima, čuvajući javni poredak. Kako se planirala sve veća autonomija Banovine, bila je želja mnogih da Zaštita postane jezgra buduće hrvatske vojske.